***Gyáli Települési Értéktár Bizottság***

2360 Gyál, Kőrösi út 112-114.

Szám:2222/2019.

**J E GY Z Ő K Ö NY V**

**Készült: A *Gyáli Települési Értéktár Bizottság 2019. március 19. napján megtartott nyílt üléséről.***

**Jelen voltak: A mellékelt jelenléti ív alapján.**

**1. napirendi pont (Elnök megnyitója, vendégek köszöntése, napirend ismertetése)**

**Juhász Ida**köszöntötte a megjelenteket, megállapította, hogy a bizottság 7 megjelent tagjával határozatképes. Az ülés jegyzőkönyvvezetőjének Tóth Reginát javasolta, majd az ülés napirendi pontjait ismertette.

Hozzászólás nem lévén a jegyzőkönyvvezető személyére tett javaslatot és a napirendi pontok elfogadását szavazásra bocsátotta.

Gyáli Települési Értéktár Bizottság - 7 igen – 0 nem szavazattal – 0 tartózkodással az alábbi határozatot hozta:

**1/2019.(III.19.) sz. Gyáli TÉB határozat**

Gyáli Települési Értéktár Bizottság a 2019. március 19-ai ülés jegyzőkönyvezetőjének Tóth Reginát választja.

**Határidő**: azonnal

**Felelős**: a bizottság elnöke

Gyáli Települési Értéktár Bizottság - 7 igen – 0 nem szavazattal – 0 tartózkodással az alábbi határozatot hozta:

**2/2019.(III.19.) sz. Gyáli TÉB határozat**

Gyáli Települési Értéktár Bizottság az alábbiak szerint fogadja el a 2019. március 19-ei ülésének napirendjét

1. A napirendi pontok és a jegyzőkönyvvezető személyének elfogadásáról, nyílt szavazás
2. 2018. II. félévi beszámolójának ismertetése
3. Az iskoláknak kiadott kérdőívek elemzése, tanulságok, tervek
4. Három újabb érték felterjesztése a Települési Értéktárba
5. Aktualitások, egyebek.

**Határidő**: azonnal

**Felelős**: a bizottság elnöke

**2. napirendi pont (2018. II. félévi beszámolójának ismertetése)**

**Juhász Ida** röviden ismertette a 2018. II. félévévi beszámolót, mely **a jegyzőkönyv 1.sz. mellékletében található.**

**3. napirendi pont (Az iskoláknak kiadott kérdőívek elemzése, tanulságok, tervek)**

**Juhász Ida** beszámolt a három Gyáli általános iskola számára kiadott kérdőívek céljáról, amely elsősorban az volt, hogy minél több lakossal megismertessék a város helyi értékeit, illetve a bizottság tevékenységeit is szemléltessék ez által. Sajnos alacsony számban érkeztek vissza hozzá a kérdőívek, amelynek véleménye szerint legfőképp az időhiány az oka. A 22 pontból álló kérdőív elemzése **a jegyzőkönyv 2. sz. mellékletében olvasható.**

**4. napirendi pont (Három újabb érték felterjesztése a Települési Értéktárba)**

**Juhász Ida** javasolja Bácsi Péter világbajnok birkózó szakmai életútját a területi értéktárba. Véleménye szerint az eddig elért eredményei, tevékenységei példaértékűek a város lakói számára. Részletes életrajza **a jegyzőkönyv 3. sz. mellékletében olvasható.**

Hozzászólás, kérdés nem lévén az elhangzottak alapján szavazásra bocsátotta a javaslatot.

Gyáli Települési Értéktár Bizottság - 7 igen – 0 nem szavazattal – 0 tartózkodással az alábbi határozatot hozta:

**3/2019.(III.19.) sz. Gyáli TÉB határozat**

A Gyáli Települési Értéktár Bizottság úgy dönt, hogy Bácsi Péter világbajnok birkózó szakmai életútját a helyi értéktárba értékként felveszi, és kéri Gyál Város Önkormányzata Képviselő-testülete Oktatási és Kulturális Bizottságának jóváhagyását.

**Határidő**: azonnal

**Felelős**: a bizottság elnöke

**Méhész Árpádné** röviden bemutatta a „Verset írunk – ők fogják ceruzámat…” A gyáli Versíró pályázat díjazott versei 2004-2017 I-II-III. kiadványát, mely elsőként gyűjti össze és archiválja a gyáli és környékbeli versírók alkotásait. Elmondása szerint témáját és formáját tekintve is egyedülálló kiadvány, ezért érdemes arra, hogy a Települési Értéktárba bekerüljön, mint kulturális örökség. A terjedelmes beszámoló **a jegyzőkönyv 4. sz. mellékletében található.**

**Juhász Ida** hozzászólás nem lévén szavazásra bocsátotta a javaslatot.

Gyáli Települési Értéktár Bizottság - 7 igen – 0 nem szavazattal – 0 tartózkodással az alábbi határozatot hozta:

**4/2019.(III.19.) sz. Gyáli TÉB határozat**

A Gyáli Települési Értéktár Bizottság úgy dönt, hogy a „Verset írunk – ők fogják ceruzámat…” A Gyáli Versíró pályázat díjazott versei 2004-2017 I-II-III. című kiadványt a helyi értéktárba értékként felveszi, és kéri Gyál Város Önkormányzata Képviselő-testülete Oktatási és Kulturális Bizottságának jóváhagyását.

**Határidő**: azonnal

**Felelős**: a bizottság elnöke

**Hefler Gábor** egyéb elfoglaltsága miatt távozott a Gyáli Települési Értéktár Bizottság üléséről, így az általa javasolt értéket, dr. Nagy Árpád 1966-os doktori dolgozatát Juhász Ida ismertette, mely **a jegyzőkönyv 5. sz. melléklete.** Az érték Települési Értéktárba való bekerüléséről szavazás nem történt.

**6.napirendi pont (Aktualitások, egyebek)**

**Juhász Ida** informálta a jelenlévőket arról, hogy egyeztetett Bretus Imrével, az Arany János Közösségi Ház és Városi Könyvtár intézményvezetőjével a Bizottság által eddig a területi, illetve a megyei értéktárba felvett értékek vonatkozásában. Az értékek részletes leírását, valamint a hozzájuk tartozó fényképes dokumentációkat átadta Bretus Imre részére abból a célból, hogy előre láthatólag a pünkösdi utcazenei fesztivál megrendezésével párhuzamosan kiállíthassák a különböző értékeket a Közösségi Házban, továbbá ebből az alkalomból egy ünnepélyes megnyitót is tartanának, melynek időpontjáról még a későbbiekben egyeztetnek. Mindezek finanszírozását az Intézményvezető Úr biztosítja majd. Ezen felül a bizottság tevékenységének, munkásságának és természetesen az értékek megismerésének céljából felvetette az értékek intézményekben, illetve különböző fórumokon történő megjelentetését, valamint színesebbé, érdekesebbé tenné ezeket, ha egybekötnék egy városi sétával, különböző forgalmas pontokon, mint például Gyál-felső vasútállomás. Elmondása szerint Gyál testvérvárosa, Kibéd megismerésére is nagyobb hangsúlyt kellene fektetni, esetleg pályázatokon indulni az előrelépés érdekében.

A következő értekezletre:

* **A katolikus templomról és Béresné Klári iparművészről az adatlap kitöltését Juhász Ida vállalta**
* **Tóth István a református templom vonatkozásában tölti ki az adatlapot**
* **Karikás Pál szeretné a Kályhamúzeumra vonatkozóan kitölteni az adatlapot**
* **Méhész Árpádné az Arany János Művelődési Ház épülete és a Susányi hajó makett tekintetében vállalta az adatlap kitöltését**

Egyéb napirendi pont nem lévén megköszönte a részvételt és az ülést bezárta.

A jelen ülésről digitális hangfelvétel készült.

K.m.f.

 **Juhász Ida**

 **TÉB elnök**

A jegyzőkönyv hiteléül:

Gyál, 2019. április 01.

Kovalik Józsefné

TÉB tagja